b'\n_START_ARTICLE_\nBang Minah\n_START_SECTION_\nKehidupan awal\n_START_PARAGRAPH_\nBang Minah dilahirkan pada 13 Mei 1993 di Incheon, Korea Selatan. Beliau menghadiri Sekolah Tinggi Perempuan Jinsun dan sekarang ini belajar di Universiti Wanita Dongduk.\n_START_SECTION_\nGirl\'s Day\n_START_PARAGRAPH_\nPada 9 Julai 2010, Minah membuat penampilan pertamanya sebagai ahli kumpulan wanita, Girl\'s Day dalam Music Bank menerusi lagu single pertama mereka, "Tilt My Head". Girl\'s Day telah mengeluarkan 3 album penuh, satu album kompilasi dan 5 album mini.\n_START_SECTION_\nKarier solo\n_START_PARAGRAPH_\nPada tahun 2010, Minah telah dipilih untuk berlakon dalam Performer sebagai seorang penari wanita. Walau bagaimanapun, projek ini kemudiannya dibatalkan. Minah kemudiannya membuat penampilan lakonan pertamanya dalam Roller Coaster di dalam segmen "Frustrated, but Let\'s Stick Together." Ia disiarkan menerusi saluran tvN._NEWLINE_Pada tahun 2013, Minah mempunyai peranan utama dalam filem Holly. Beliau juga menggantikan IU sebagai pengacara dan mengacara The Music Trend (sebelum ini dikenali sebagai Inkigayo) dari bulan Ogos 2013 sehingga Januari 2014. Pada tahun 2015, Minah telah dipilih sebagai ahli untuk Law of the Jungle di Nicaragua._NEWLINE_Pada 3 Mac 2015, DreamT mengumumkan bahawa Minah akan membuat penampilan solo pertama beliau pada pertengahan bulan Mac._NEWLINE_Pada 9 Mac, ia telah diumumkan bahawa Minah akan membuat penampilan solo pertama pada 16 Mac menerusi sebuah lagu. DreamT Entertainment kemudiannya mengumumkan pada 11 Mac bahawa album mini ini bertajuk I Am A Woman Too. Pada 4 April 2015, DreamT Entertainment mengumumkan bahawa promosi Minah untuk I Am A Woman Too akan berakhir pada 12 April 2015.\n_START_SECTION_\nKehidupan peribadi\n_START_PARAGRAPH_\nMinah mempunyai hubungan bersama pemain bola sepak, Son Heung-min dimana ia telah dinafikan oleh agensi beliau, DreamT Entertainment pada 28 Julai 2014. Walau bagaimanapun, hubungan itu kemudiannya telah disahkan. Pada 16 Oktober 2014, laporan mendedahkan bahawa pasangan ini telah berpisah kerana kesukaran hubungan jarak jauh dan jadual mereka yang sibuk.'